**RESYME` OG SPØRSMÅL FRA DAGENS TALE, DATERT 02.04.2021**

**v/ Kurt Hjemdal**

**TEMA: Langfredag**

**Teksten er hentet fra;**

**Luk.23.13-46**

Mørket og døden hadde senket seg. Den brutale døden som Jesus gjorde for oss, minner oss om alt det tunge vi sliter med, vår utilstrekkelighet, vårt mørke og vår sorg. Dette var taushetens dag.

I 2.Mos.12 leser vi om innstiftelsen av påskehøytiden og hvordan Guds utvalgte folk ble reddet ut av Egypt. Gud gav dem sonoffer og dommen rammet ikke dem. De var ikke noe bedre enn andre, men de var Guds utvalgte folk. Det er det langfredag handler om.

Hvorfor måtte Jesus død på korset? For å bære bort **verdens** synd. Soning må til om synden skal bli borte. I menneskelig målestokk er vi forskjellige, men for Gud er vi **alle** like (Rom.3.23). Vi blir **alle** stående med skitne hender og urene hjerter. Derfor gjør Jesus opp for oss gjennom korsets død. Han er offerlammet som ble slaktet og som var villig for å dø for oss **alle** (2.Kor.5.21).

På korset bærer han hele menneskehetens synd. Han tok hele byrden og betalte all vår skyld (Kol.2.14).

 Langfredag ser ut som nederlagets dag. Men ikke et sekund får satan slippe til. Jesus har seiret over ondskapen, for han tok det alt. Han har vunnet og vist seg som seierherre over døden. Jesu kors er en triumf. Innfor Kristi kors kan vi vedkjenne våre synder og han vil bære dem bort (Hebr.10.14).

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.